Murumbe izita remhuri rinowanikwa muZimbabwe. Pano panyorwa mazwi ari pedyo nezita iri kune mimwe mitauro yeChiBantu, asi zvinoreva zita zvigona kusiyana zvachose nemazwi ari pasi aya. Chinangwa ndechekutsvaga zvinoreva mazita, zvikurusei kana mazita aya asisiri kutaurwa mumutauro wemazuva ano. VaBemba vanoti mulumbe (n. legend) kureva chinembiri. VaMambwe vanoti mulumba (n. a person that is well known; a famous, renowned person) kureva munhu anozivikanwa zvakanyanya. Mazwi Anotodzana: wiya walumbuka (that man is well known). VaMambwe vanoti -lumbisya (to make famous, renowned; to glorify, praise very highly) kureva kupa mukurumbira kana kurumbidza. VaMambwe vanoti -lumbusya (to cause to be named, mentioned: to cause renown, reputation) kureva kupa mukurumbira. VaTonga vanoti kulumba, kulumbaizya kana kulumbula (v. praise, thank, request) kureva kurumbidza.